text: [{"text_idx": "#000001", "text": "Vakaraitaka e dua na vuniwai mai Afghanistan ni levu na gone era mai leqa ena uneune ena siga vukelulu eda sa qai mai vakanadakuya."}, {"text_idx": "#000002", "text": "Rauta ni 1,000 vakacaca na lewenivanua era mai leqa ena uneune ka salavata kei na tau bi ni uca. Levu era mai leqa , e buluti ira ga na qele kei na vale ena uneune kaukauwa oqo ka rauta 6.1 na magnititude."}, {"text_idx": "#000003", "text": "Vakaraitaka e dua na marama mai valenibula mai na yasana o Paktika ni sa mai vakayalia e 19 na leweni nona vuvale ni ratou mai leqa talega."}, {"text_idx": "#000004", "text": "Tukuna nai soqosoqo na Taliban ni se tomani tiko ga qo na kena vakasokomuni na kedra i wiliwili kei na nodra vukei na lewenivanua."}, {"text_idx": "#000005", "text": "Vakaraitaka na gusu ni vosa ni Taliban ni dredre tiko na nodra yacova e so na vanua mai kea ena kena sega ni vakadrodroi vinaka tiko nodra gaunisala ni veitaratara ena mona livaliva."}, {"text_idx": "#000006", "text": "E mai vakacacani na nodra valenibula ka ratou vakarautaka na United Nations na kakana kei na veivuke vei ira na lewenivanua."}, {"text_idx": "#000007", "text": "Your email address will not be published. Required fields are marked *"}]